ד"ר יעקב קורי הוא איש עסקים בינלאומיים המתמחה במיזוגים ורכישות בארה"ב, אירופה וישראל, מחבר של ספרים, מאמרים וקורסים חלוציים וחדשניים באתיקה עסקית, ומרצה: באוניברסיטת חיפה - 2004-2013 - באתיקה עסקית, ממשל תאגידי, מיזוגים ורכישות, מנהל עסקים, קיימות וגלובליזציה; באוניברסיטת תל אביב - באתיקה עסקית ועתיד הקפיטליזם על רקע המשבר הכלכלי העולמי – 2010/11, הטכניון –MBA - 2009/10, INSEAD - 2006, 17 מחזורים של האקדמיה הימית 2005-2013, המרכז האקדמי כרמל - 2010-2014, ועוד.

בעל תואר BA בכלכלה ומדע המדינה מהאוניברסיטה העברית בירושלים (1966), MBA INSEAD 1968, PhD CNAM 2004 with distinction . קורי חיבר ספרים אקדמיים שיצאו לאור בארה"ב ב- Kluwer, Springer ב- 2001/2004, הראשונים בעולם בנושא אתיקה לבעלי מניות מיעוט והנמצאים בלמעלה מאלף ספריות בעולם, Mellen ב- 2009, בישראל במאגנס – 7/2008, עם ביקורות נלהבות: בנושאי אתיקה עסקית לבעלי מניות מיעוט, בבנקים, מיזוגים, שוק ההון, דירקטוריונים, ממשל תאגידי, קיימות, גלובליזציה, אחריות חברתית, אתיקה בישראל, הון ושלטון, עם כשלושים אירועים וניתוח של עשרות מחזות וסרטים לקורסים באתיקה.

קורי כתב ב- 2014 קוד אתי, עשרה אירועים וקיים הדרכה לסיב"ט, האגף ליצוא בטחוני במשרד הבטחון. כמו כן יצאו לאור רומן אתי ב- 2001, מחזה וספר אקדמי בצרפת ב- 2012, ובשנים 2012-2018 פורסמו 21 ספרים דיגיטליים בנושאי אתיקה עסקית, הרפובליקה השניה של שיראל, קפיטליזם, תרבות, ספרות, שפות, דרמה, הסטוריה, גיאוגרפיה ועוד וספר פורץ דרך המוכיח לראשונה בצורה סטטיסטית כי המדינות האתיות ביותר הן גם המשגשגות ביותר על פי 50 פרמטרים כמותיים ואיכותיים. בשנת 2015 קיבל קורי את עיטור המופת מטעם תנועת אומ"ץ.

בעבר היה סמנכ"ל כספים ומכירות באלביט בה עבד ב- 1973-1987, הוביל הנפקות בארה"ב ובישראל, כתב למעלה ממאה תוכניות עסקיות, ויזם מיזוגים, תוכניות הבראה, רכישות ומכירת ידע בארה"ב, אירופה וישראל במסגרת עבודתו באלביט וכמנהל פרויקטים עצמאי ב- 1987-2000. קורי נשוי עם רותי משנת 1969, יש לו שלושה ילדים יוסף, אמיר ושירלי ושמונה נכדים. הוא נולד בקהיר ב- 1944, אזרח ישראלי משנת 1953 ורב סרן במילואים.